OzLabs/hebrew-wiki-articles huggingface dataset:
איגוד ישיבות ההסדר

איגוד ישיבות ההסדר הוא ארגון ישראלי שנוסד בשנת תשל"ה (1975), ומאגד את רוב ישיבות ההסדר מול צה"ל ומשרד הביטחון.

==היסטוריה==
האיגוד הוקם בשנת תשל"ה (1975) על ידי מספר ראשי ישיבות ועל ידי יעקב דרורי, שהיה רמ"ט הארגון הראשון, במטרה להקים ארגון שיייצג את כל ישיבות ההסדר במגעים ודיונים על השירות הצבאי וזכויות החיילים הדתיים מול צה"ל ומשרד הביטחון, וייצג את הישיבות מול הציבור ובתקשורת.
הארגון שם לו למטרה להקים ישיבות רבות המשלבות לימוד תורה עם שירות צבאי משמעותי, לגדל בני תורה ותלמידי חכמים לתורה, יראת ה', ואהבת העם והארץ.

בשנת תשנ"ה (1995) קיבל הארגון פרס ישראל על תרומה מיוחדת לחברה ולמדינה. את הפרס קיבל בשם הארגון הרב חיים יעקב גולדוויכט, שהקים את ישיבת ההסדר הראשונה, ישיבת כרם ביבנה.

כיום רמ"ט האיגוד הוא אורי פינסקי, ולפניו רמ"טי האיגוד היו מולי יסלזון, איתן עוזרי. הרב דוד סתיו היה בעבר דובר הארגון, והרב זאב קרוב היה אחד מראשי הארגון בשנות הקמתו ודוברו בין השנים תשע"ג-תשע"ה.

הדמות המוכרת באיגוד הוא הסמנכ"ל אליעזר דויטש המכונה "לייזו". שמטפל בקשר עם הצבא ובפניות הפרט של התלמידים.

החל משנת ה'תשע"ג, האיגוד מוציא את כתב העת 'אסיף', המאגד מאמרים תורניים של תלמידי ורבני ישיבות ההסדר. כמו כן, מפעיל האיגוד את ספריית אסיף, ובה נמצאים אלפי מאמרים שנכתבו בישיבות ההסדר לאורך השנים.

יו"ר מועצת האיגוד היה, עד לפטירתו בשנת ה'תשפ"ג, הרב חיים דרוקמן. כיום במועצת הארגון חברים נציגי ראשי הישיבות הרבנים יהושע ויצמן, צבי קוסטינר, שמואל הבר, שלמה רוזנפלד, דוד פנדל, אייל גריינר, יואל מנוביץ, חיים וולפסון ויוסי אלפסי.

משרדי הארגון ממוקמים ברחוב רבי עקיבא בלוד.

==קריאות ציבוריות==
בשנת תשפ"א, לאחר תקיפת הרב אליהו מאלי ביפו, פרסם האיגוד מכתב לראש הממשלה בנימין נתניהו, לשר הביטחון בני גנץ ולשר לביטחון פנים אמיר אוחנה, בו הוא קרא לפעול להרתעה ביפו וברחבי הארץ.

בשנת 2021 פרסם הארגון מכתב לראש הממשלה נפתלי בנט, יחד עם איגוד הישיבות הגבוהות, נגד הפסקת הסבסוד לילדי אברכים.

==ראו גם==
* איגוד הישיבות הגבוהות
* ועד הישיבות
* אסיף, כתב העת של איגוד ישיבות ההסדר
* ספריית אסיף

== קישורים חיצוניים ==

* 

== הערות שוליים ==

קטגוריה:ישראל: ארגונים
קטגוריה:ישיבות הסדר
ניתוח עלות-תועלת

ניתוח עלות-תועלת (המכונה לעיתים גם ניתוח תועלת-עלות) הוא תהליך שיטתי להערכה כלכלית של יתרונות וחסרונות המאפיינים אלטרנטיבות שונות, המאפשר לבחון את סך העלויות הצפויות, סך ההכנסות הצפויות ומספר גורמים אחרים (כמו השפעות חיצוניות), כדי לבחור את האפשרות הכדאית ביותר<ref></ref> <ref></ref>.

בניתוח עלות-תועלת לרוב מדובר בשיקולים כספיים. לדוגמה, מנהל מכירות יכול להשוות את הוצאות הייצור והשיווק למכירות הצפויות עבור מוצר מסוים, ולהחליט לייצר מוצר זה אם ההכנסות הצפויות ישלמו חזרה את העלויות, כולל עלויות המימון. כך, ניתן להעריך את הכדאיות הכלכלית של המוצר. בנוסף, כאשר יש מספר אלטרנטיבות השיטה מאפשרת לבחור באלטרנטיבה הכדאית ביותר מבניהן <ref></ref>.

ניתן להשתמש בערכים כספיים אחרים, פחות מוחשיים, כגון סיכון, אובדן מוניטין והיערכות אסטרטגית ארוכת טווח, במהלך ניתוח עלות-תועלת. לעיתים גורם מסוג זה יכול לעורר מחלוקות<ref></ref>, כגון שיקולים של חיי אדם, איכות הסביבה וכו' המהווים נדבך משמעותי, למשל כאשר בוחנים תרופה חדשה או כביש חדש. לדוגמה, נוהל פר"ת להערכת פרויקטים תחבורתיים מתחשב בכדאיות ההקמה של פרויקט תחבורתי יבשתי בשיקולים של חיסכון בזמן הנוסעים, בטיחות המשתמשים ובהשפעה על זיהום האוויר.

הניתוח מתחשב גם בנוסחת ערך הזמן של כסף. לרוב מדובר בהיוון של הכנסות והוצאות צפויות לערך הנוכחי.

==ראו גם==
* יעילות קלדור-היקס
* יעילות פארטו
* ערך נוכחי נקי
* ניתוח סיכון-תועלת

==קישורים חיצוניים==

*
* [https://web.archive.org/web/20051213202754/http://www.celsi.ch/eval_eng.htm CelsiEval] - כלי לניתוח עלות-תועלת
* 
* 
* [https://www.gov.il/he/pages/cost_benefit_analyzes?chapterIndex=4 ניתוחי עלות-תועלת בפרויקטים סביבתיים], המשרד לאיכות הסביבה
*

== הערות שוליים ==

קטגוריה:עלויות
קטגוריה:קבלת החלטות
שער יד האלוהים

מראדונה (משמאל) מסיט את הכדור בידו{{תמונה להחלפה}}
תמונה מזווית נוספת
"שער יד האלוהים" הוא כינוי שניתן לשער שהובקע על ידי הכדורגלן הארגנטינאי דייגו ארמנדו מראדונה במשחק רבע הגמר של מונדיאל 1986 בכדורגל בין אנגליה וארגנטינה, שנערך ב-22 ביוני 1986 באצטדיון האצטקה שבמקסיקו סיטי. אירוע זה והמורשת שסביבו מסמלים את היריבות בין שתי הנבחרות הלאומיות הללו.

היריבות בין שתי האומות חובבות הכדורגל החלה כנראה עם הרחקתו של קפטן ארגנטינה, אנטוניו ראטין, במשחק בין אנגליה לארגנטינה בגביע העולם בכדורגל 1966; ארגנטינה הודחה מהמשחקים ואילו אנגליה המשיכה וזכתה בגביע. בשנת 1986, כשנפגשו הקבוצות ברבע הגמר, המתח בין המדינות היה בשיאו, בין השאר בשל מלחמת פוקלנד שנערכה ארבע שנים לפני כן.

שש דקות לאחר תחילת המחצית השנייה הייתה התוצאה 0-0. מראדונה פרץ מהאגף הימני ובעט באלכסון לעבר שחקן קבוצתו, חורחה ולדאנו, והמשיך לרוץ מתוך כוונה לקבל את הכדור בחזרה. אולם המסירה של ולדאנו עברה מעט מאחורי מראדונה, והכדור הגיע לקשר האנגלי, סטיב הודג', שנסוג אחורה כדי להגן.
הודג' ניסה להשתלט על הכדור אולם נכשל, והכדור המשיך לעבר רחבת השש-עשרה, לתוכה רץ מראדונה. השוער האנגלי, פיטר שילטון, יצא מרחבת השער כדי להדוף את הכדור, אולם מראדונה (שלא היה בנבדל) התרומם לנגיחה, הגיע לכדור לפניו והסיט אותו באגרוף יד שמאל. הכדור נכנס לשער, ולהפתעתם של האנגלים, השופט (התוניסאי, עלי בן נאסר) אישר את השער.

הארגנטינאים חגגו, בעת שהשחקנים האנגלים מחו ללא תועלת. המשחק הסתיים בתוצאה 2:1 לטובת ארגנטינה, לאחר שמראדונה השלים צמד בשער יוצא דופן שנבחר בשנת 2002 לשער המאה. במסיבת עיתונאים שנערכה לאחר המשחק העצים מראדונה את הסערה לאחר שטען שהגול הובקע "קצת על ידי יד אלוהים, וקצת על ידי הראש של מראדונה". צילומי וידאו וסטילס של המהלך הראו בבירור שמראדונה נגע בכדור בידו, והקטע הוקרן פעם אחר פעם בתחנות טלוויזיה ברחבי העולם.

באוטוביוגרפיה שלו משנת 2002 הודה מראדונה שהכדור פגע בידו:

בשנת 2005 הצדיק מראדונה בתוכניתו "הלילה של מספר 10" את הגול כתגובה לניצחון הבריטי במלחמת פוקלנד: "מי שגונב מגנב מקבל חנינה ל-100 שנה".

==אזכורים תרבותיים==
בשנת 1987, שנה לאחר שהובקע השער השנוי במחלוקת, הוציאה הלהקה האנגלית ניו אורדר שיר בשם "Touched by the Hand of God", שהתייחס לשער.

בשנת 1997, לאחר משחק שחמט בין גארי קספרוב למחשב כחול עמוק, חש קספרוב שאנשים בשר ודם התערבו בפעולתו של המחשב, ועל כן השווה אלוף העולם את המשחק למשחק בין אנגליה לארגנטינה והצהיר במסיבת עיתונאים ש"מראדונה קרא לזה יד אלוהים".

==פריטי אספנים מהמשחק==

בשנת 2022 הוציא שופט המשחק שאישר את השער בטעות, התוניסאי עלי בן נאסר, את כדור המשחק - שהתברר שנשאר ברשותו - למכירה פומבית. לאחר שהמכירה הניבה הצעה של שני מיליון לירות שטרלינג, שהייתה נמוכה מדי לטעמו של בן נאסר, סירב בן נאסר למכור את הכדור. בן נאסר ניסה למכור את הכדור במכירה פומבית נוספת בפברואר 2023, קיבל הצעה נמוכה אף יותר - 1.5 מיליון דולר, ושוב סירב למכור את הכדור בסכום שהוצע לו.

עוד באותה שנה נמכרה במכירה פומבית גם החולצה אותה לבש מראדונה באותו משחק, על ידי קשר נבחרת אנגליה סטיב הודג', שביצע את הטעות שהובילה לכך שהכדור הגיע למראדונה במהלך הבקעת השער. הודג' קיבל ממראדונה את החולצה בסיום המשחק. החולצה נמכרה בסכום של 7,142,500 לירות שטרלינג, ושברה את השיא למחיר הגבוה ביותר בו נמכרה חולצת משחק בהיסטוריה.

==קישורים חיצוניים==

== הערות שוליים ==

יד האלוהים
קטגוריה:פרשות בכדורגל
קטגוריה:מונדיאל 1986
קטגוריה:משחקי גביע העולם בכדורגל
קטגוריה:מקסיקו סיטי: כדורגל
שליח ציבור

עמוד שליח ציבור מול ארון הקודש
עמוד תפילה מאבן וזכוכית, יצירת האמן [[אסף קדרון]]
שליח ציבור (בראשי תיבות: ש"ץ) הוא כינוי לחזן בית הכנסת, המייצג את הקהל בתפילתו לאלוהים. 

על פי ההלכה שליח הציבור הוא אדם שעבר את גיל המצווה. בקהילות אורתודוקסיות, מדובר לרוב בגברים בלבד; בקהילות אחרות גם נשים. ראוי שיהיה אדם ירא שמיים, בעל מידות טובות, עניו, הגון וישר. שליח הציבור ראוי שיהיה מקובל על כל המתפללים כיוון שהוא שליחם לפני האלוהים.

== רקע ==
בתקופות מוקדמות יותר של חז"ל ניתן היה לכתוב רק את התורה שבכתב כלומר את התנ"ך ואילו שאר דברי חכמים, פלפולים, הלכות, ברכות ותפילות שתיקנו חז"ל אסור היה להעלות על הכתב. על כן לשליח הציבור היה תפקיד חשוב ביותר בתפילה. שליח הציבור היה מתפלל בקול רם וברור את התפילה כולה, עבור היהודים שלא ידעו להתפלל או לא ידעו את התפילה בעל פה, וכך היו יכולים לחזור על דבריו או לשמוע אותו ולענות אמן וכך היו יוצאים ידי חובתם. מנהג זה נפוץ עד היום בקהילות ספרדיות ובקהילות נוספות.

== בימינו ==
בשונה מפעם כעת מצויים סידורים לרוב בכל בית כנסת ועל כן תפקידו של שליח הציבור נעשה פחות חשוב ומעט שונה ממה שהיה. בקהילות אשכנזיות מסיים שליח הציבור פסקאות שונות בקול, וקורא את הקדיש, ברכות וחזרת הש"ץ ואילו שאר התפילה נאמרת בשקט. בקהילות ספרדיות לעומת זאת המנהג השתמר יותר ורוב התפילה נאמרת בקול על ידי שליח הציבור. 

עם הזמן נוספו תפקידים נוספים כגון הנעמת התפילה במנגינות כל עדה לפי מנהגיה.

== מקום עמידתו ==
המקום המיועד לשליח ציבור בבית הכנסת שונה בעדות השונות. 

עמוד - בקהילות האשכנזיות מקובל לקבוע את מקום החזן סמוך לארון הקודש, ממולו או מימין לו (לפי מנהג ויז'ניץ משמאל). והמבנה שעליו מניח החזן את סידורו נקרא "עמוד". 

בימה - בקהילות הספרדיות, האיטלקיות והתימנים עומד החזן בבימה שבמרכז בית הכנסת. יש שהקצו לו מקום נמוך, כדי לקיים את הפסוק "מִמַּעֲמַקִּים קְרָאתִיךָ ה'" (תהילים ק"ל א'), ויש שהקצו עבורו מקום גבוה, על מנת שהקהל יוכל לראות ולשמוע היטב.

==טלית==
לדעת המשנה ברורה, השליח ציבור חייב להתעטף בטלית, גם במנחה וערבית. מנהג זה נהוג אצל חלק מקהילות נוסח אשכנז, ובקהילות נוסח איטליה ונוסח תימן. הוא בדרך כלל לא נהוג אצל קהילות נוסח ספרד, ובקהילות הספרדים.

==ראו גם==
*חזנות

==קישורים חיצוניים==

* 
* 
*
* 
* 

==הערות שוליים==

קטגוריה:ליטורגיה יהודית
קטגוריה:תארים ותפקידים יהודיים
*
פסאודו קוד

פסאודו קוד (מאנגלית: Pseudo-Code; תרגום חופשי: קוד מדומה) הוא תיאור מצומצם ולא רשמי לאלגוריתם של תוכנית מחשב. פסאודו קוד משתמש במוסכמות של שפות תכנות, אך מיועד לקריאה של בני אדם ולא לקריאה על ידי מחשב. הביטויים שנכתבים בפסאודו קוד אינם ניתנים להידור (עיבוד הטקסט על ידי מחשב) בפני עצמם, אך הם ניתנים לתכנות כקוד אמיתי שכן ניתן להידור בכל שפת תכנות שהיא.

פסאודו קוד מהווה שפה משותפת לכל המתכנתים, ובעזרתו מתכנתים בשפות תכנות שונות יכולים להבין זה את זה.
כיוון שהוא מיועד לבני אדם, נהוג לזנוח סימני תחביר ופרטים נוספים, כמו הצהרת משתנים, שלא חיוניים להבנת הקוד ואף מפריעים לקריאוּת שלו.

כתיבה בפסאודו קוד מתבססת על אלמנטים משפות התכנות ומורחבת על ידי ביטויים בשפות טבעיות, היכן שיש בכך צורך, וכן בביטויים מתמטיים.
יתרונות הכתיבה בפסאודו קוד היא שכתיבה כזו קלה יותר להבנה על ידי בני אדם מאשר קוד בשפת תכנות, וכן שהיא מצומצמת יותר ואינה תלויה בסביבת העבודה (כמו שפת התכנות ומערכת ההפעלה) בה משתמשים.

נעשה שימוש נרחב בפסאודו קוד במאמרים וספרי לימוד שמתעדים אלגוריתמים שונים, וכן בפיתוח תוכנות מחשב, לשם שרטוט מבנה התוכנית בטרם מימושו.
ניתן להסתכל על תרשימי זרימה כעל אלטרנטיבה גרפית לפסאודו קוד.

לא קיים תקן לתחביר של פסאודו קוד והוא מושפע משפות תכנות רבות. אף אין הכרח שייכתב באנגלית.

== שימושים ==
ספרי לימוד ופרסומים מדעיים הקשורים למדעי המחשב וחישובים נומרים עושים לעיתים קרובות שימוש בפסאודו קוד לתיאור אלגוריתמים. בצורה זו כל המתכנתים יכולים להבין אותם, גם אם לא כולם מכירים את אותן השפות. בספרי לימוד יש בדרך כלל מבוא המתאר את הקונבנציות בהן משתמשים. 

מתכנת שעליו לממש אלגוריתם מסוים יתחיל לעיתים קרובות בכתיבת פסאודו קוד, ורק לאחר מכן "יתרגם" אותו לשפת התכנות בה הוא משתמש.

== תחביר ==
כפי שהשם מרמז, פסאודו קוד לא מציית לכללי דקדוק של אף שפה רשמית, וקיימים לו סגנונות רבים ומגוונים. לרוב כותב פסאודו קוד ישתמש בסגנון ותחביר, כמו לולאות, של שפת תכנות ספציפית שהוא מכיר. שפות מוכרות שלעיתים משתמשים בתחביר שלהן בפסאודו קוד הן Pascal, JAVA, ++C, C ועוד.

הגדרות משתנים לרוב נזנחות, וקטעי קוד ברורים ופשוטים יוסברו בקצרה בשפה טבעית (כדי לחסוך זמן ולפשט את הקוד). 
כך למשל, פעולה בסיסית ופשוטה כמו החלפת ערכי המשתנים X ו- Y, שלצורך ביצועה יש להשתמש במשתנה עזר נוסף ולבצע 3 פקודות השמה, תיכתב בפסואדו קוד כך: "נחליף את X ו-Y", או: "החלפת (X,Y)". משמעות הדבר היא שדרך המימוש ברורה לכל מתכנת, ועל כן אין צורך להתעכב על כך בכתיבת הפסאודו קוד.

== דוגמאות ==
דוגמה - פסאודו קוד לחישוב "האם y מתחלק ב- x?"

1. אם x = 0, אזי:
:1.1. החזר "שקר"
2. אחרת:
:2.1 כל עוד y > 0
::2.1.1. בצע (y ← (y - x
:2.2. אם y = 0, אזי:
::2.2.1. החזר "אמת"
:2.3. אחרת
::2.3.1. החזר "שקר"
בדוגמה זו הקוד כתוב בעברית, וניתן לתרגום לכל שפת תכנות. הביטוי "כל עוד" הוא תרגום ישיר ללולאת WHILE. מספור השורות, כמו גם השימוש בהזחה, מקל על הקריאה וחוסך את הצורך בסימון בלוקים של קוד.נציין כי "בלוקים" מסומנים בשפות תכנות בצורות שונות, למשל על ידי כתיבת קטע הקוד בתוך {}, בין המילים begin ו-end או באמצעות הזחה (indentation).

== ראו גם ==
* Unified Modeling Language
* פייתון

קטגוריה:תכנות
אדריכלות היי-טק

אדריכלות ההיי-טק, הידועה גם בשם אקספרסיוניזם מבני, היא סוג של סגנון אדריכלי מודרני מאוחר שהופיע בשנות ה-70 של המאה ה-20. סגנון זה משלב אלמנטים מתעשיית ההיי-טק והטכנולוגיה בארכיטקטורה, הן כשיטות בנייה והן כאלמנטים חזותיים הלקוחים מעולם הטכנולוגיה. הסגנון משמש גשר בין המודרניזם והפוסט-מודרניזם; עם זאת, נותרו שטחים אפורים באשר לתקופה המדויקת אליה יש לשייך את הסגנון כיוון שהגבולות בין זרמים אלה מטושטשים. חלק מנושאיו ורעיונותיו של סגנון אדריכלות היי-טק נקלטו מאוחר יותר בסגנון האמנות הנאו-פוטוריסטית ובתנועה האדריכלית.

בדומה לברוטליזם, המבנים המשויכים לאדריכלות ההיי-טק הם לעיתים רבות מבנים החושפים את השלד הפנימי שלהם ובכך מראים בו זמנית את המבנה החיצוני והפנימי שלהם. אלמנט זה יוצר ניגוד בין שלדי הברזל הפנימיים של המבנה לבין קירותיו החיצוניים. דוגמה למבנה כזה הוא מרכז פומפידו אשר לקח עד הקצה את רעיון זה של מבנה "חשוף". במקרה זה השימוש בפלדה "מבנית" הוא בחירה סגנונית או אסתטית.

== מטרות ==
אדריכלות ההיי-טק באה בגישה מרדנית, האומרת כי יש להראות את האלמנטים הטכניים של הבניין על ידי החצנה שלהם. דבר זה מדגיש את אחת המטרות של אדריכלות ההיי-טק - העברת המסר כי מבנה אינו חייב להיות מוגמר עד סופו ולרדת לכל הפרטים הקטנים על מנת להיות אסתטי או איכותי.

היבט נוסף של המטרות של אדריכלות ההיי-טק הוא האמונה המחודשת בכך שהטכנולוגיה יכולה לשפר את העולם ולא להפך. כלומר, חתירה לאסתטיקה תעשייתית חדשה המבוססת על המחשבה כי הטכנולוגיה היא התפתחות חיובית ולכן יש לעצב באמצעותה. היבט זה בולט במיוחד בתוכניות של קנזו טנגה לשיקום באמצעות אדריכלות מודרנית של אזורים שחרבו במלחמה או באסון טבע.

== מאפיינים ==
מאפייניה של אדריכלות ההיי-טק השתנו במהלך הזמן אך בכל זאת קיימים כמה אלמנטים טכניים שנשמרו, אחד מהם הוא הסדר והפונקציונליות. לאדריכלים חשוב שהעיצוב לא יבוא על חשבון המטרה שלשמה הבניין נבנה.

כפי שנכתב קודם, אלמנט חוזר הוא הניסיון של האמן להחצין את השלד של הבניין ואת "איבריו הפנימיים" ולא להצניע אותם. דוגמה טובה לכך הוא מרכז פומפידו, המציג לראווה את צינורות האוורור הפנימיים שלו. אלמנט נוסף הוא השימוש בחומרים לא מעובדים כגון זכוכית ופלדה, אשר פופולריים מאוד בקרב אדריכלי הזרם.

===אדריכלות היי-טק בקולנוע===
בסרט בלייד ראנר משנת 1982, העוסק בטכנולוגיה ובעתידנות מנקודת מבטם של האנשים בתקופה בה הסרט נוצר, ניתן לראות כי יוצרי הסרט בחרו בסגנון אדריכלי המזכיר את אדריכלות ההיי-טק בעת עיצוב הבניינים הנמצאים ברקע הסצנות.

== אדריכלים ==
* נורמן פוסטר
* סנטיאגו קלטרווה
* רנצו פיאנו
* ריצ'רד רוג'רס
* קנזו טנגה
* באקמינסטר פולר
* ולדימיר שוחוב

== גלריה ==
<gallery widths="180" heights="200" perrow="6">
קובץ:Flickr - paul bica - evening.jpg|בית המרקחת לסלי ל.דן באוניברסיטת טורונטו הושלם בשנת 2006
קובץ:Torre-agbar-nit.jpg|טורה אגבר בברצלונה הושלמה בשנת 2004
קובץ:HK HSBC Main Building 2008.jpg|HSBC, מבט מכיוון מזרח
קובץ:860-880_Lake Shore Drive.jpg|860-880 אגם שור כונן דירות, הושלמה 1951, שיקגו
קובץ:Lloyd's 14.jpg|בניין לוידס, שהושלם בשנת 1986, לונדון
קובץ:Berlin - ICC3.jpg|מרכז הקונגרסים הבינלאומי של ברלין נפתח בשנת 1979
</gallery>

==קישורים חיצוניים==

* [http://www.worldarchitecturemap.org/styles/modern-high-tech רשימת בנייני היי-טק]
* [https://web.archive.org/web/20060318172141/http://www.archpedia.com/Styles-High-Tech.html ערך Archpedia: אדריכלות הייטק]

היי-טק
היי-טק
גרגויל

גרגויל ב[[קתדרלת קלן.]]גרגויל ב[[קתדרלת אמיין.]]
גרגויל בכנסייה הנאו-גותית [[כנסיית פטרוס ופאולוס הקדושים, אוסטנד.]]
מבט על [[פריז מגלריה בקתדרלת נוטרדאם. הפסל של המפלצת בתמונה הוא "גרוטסק" ולא "גרגויל" מאחר שלפי מבנהו כנראה לא שימש כמרזב.]]
גרגויל (מצרפתית: gargouille) הוא פסל ממאפייני האדריכלות הגותית ששימש בדרך כלל כמרזב קישוטי. הגרגוילים ממוקמים תמיד על סף הגג של המבנים הגותיים (כמרזבים) ומעוצבים כמפלצות דמויות שדים או דרקונים אשר פונות כלפי חוץ ומפחידות את האנשים שעומדים למרגלות המבנה.

הגרגויל הוא מאפיין גותי המשקף אלמנטים מסוימים של התקופה שבה היה פופולרי – הקדשת תשומת לב רבה לפרטים פיסוליים גם אם אף אחד (חוץ מהאל כביכול) לא יכול להתבונן בהם מקרוב, והשלטת פחד על ידי הכנסייה. יש הטוענים שמטרת הגרגוילים לא הייתה להפחיד את האנשים אלא להפחיד רוחות רעות ושדים ולמנוע מהם להיכנס לתוך הכנסייה.

בקרב חוקרי אמנות גותית נהוג להבחין בין "גרגויל" ל"גרוטסק" כאשר הראשון הוא מרזב המעוצב כמפלצת והשני הוא כל פסל של מפלצת שאיננו מרזב. עם זאת, מחוץ לחוגים המקצועיים מקובל לכנות את שני סוגי הפסלים בשם "גרגויל".

==מקור המילה ותרגומה לעברית==
מקור השם הוא במילה הצרפתית gargouille אשר נגזר מהשורש הלטיני gar במשמעות של לבלוע ונובע גם כאונומטופיה מצליל פכפוך המים במרזבים, כאילו צליל גרגורן של המפלצות כאשר מנוקזים מי הגשמים דרך פיותיהם.

אמציה פורת בתרגומו לספר "הרחק מהמון מתהולל" מאת תומאס הרדי תרגם את המילה Gurgoyle כ"גוּרגוֹלֶת". דוגמה מפרק 46 "גורגולת ועוללותיה" (The Gurgoyle: It's Doings): "המגדל של כנסיית ותרברי היה מבנה מרובע מן המאה הארבע-עשרה, ושתי גוּרגָלוֹת של אבן היו לו על כל צד מארבעת צדדיו של מעקה הגג."
תרגום זה אינו מוכר ולא משתמשים בו, השימוש הנפוץ ביותר הוא במילה הלועזית.

== גרגוילים במדיה ==
* בספרי "עולם הדיסק" של הסופר הבריטי טרי פראצ'ט הגרגוילים הם מעין יצורים עשויי אבן האוהבים לשבת בגגות בניינים ומתקיימים מאכילת יונים הטועות לחושבם ל"סתם פסלים".
* בספר "מגנס צ'ייס" של הסופר ריק ריידן.
* הסדרה המצוירת "הגרגולים" מבית דיסני הציגה פסלי מפלצות מאבן שקמים לתחיה מידי לילה, בטירה משוחזרת על גורד שחקים בניו יורק המודרנית.
* גרוטסקיים מדברים הופיעו בסרט המצויר "הגיבן מנוטרדאם" מבית דיסני ונקראו בטעות "גרגוילים".
* במשחק הלחימה הממוחשב "One Must Fall 2097", אחת הדמויות היא רובוט בדמות גרגויל שזה גם שמהּ.
* בסדרה "פיוצ'רמה", פרופסור פארנסוורת גידל גרגויל העונה לשם פזוזו.
* במשחק המחשב "GTA V" ישנו אופנוע פעלולים הנקרא על שמו של הגרגויל.
* בסדרת ספרי "הארי פוטר" שמה של הדמות גרגורי גויל נגזר מהמילה גרגויל.

== גלריה ==

<gallery>
קובץ:Gargoyle at Château d'Amboise 3843.JPG|גרגויל מכונף בטירת אמבואז
קובץ:ND Amiens gargouilles 14.jpg|גרגוילים בקתדרלת אמיין
קובץ:Cathedrale-de-Strasbourg-IMG 1409.jpg|גרגויל בצורת חייה מעוותת בקתדרלת שטרסבורג
קובץ:Doccioni del Duomo di Milano.jpg|גרגוילים בקתדרלת מילאנו
קובץ:Gargoyles of St. Vitus Cathedral-Prague.jpg|גרגוילים בקתדרלת ויטוס הקדוש בפראג 
</gallery>

==קישורים חיצוניים==

* 

קטגוריה:דרקונים
קטגוריה:אדריכלות גותית
קטגוריה:אלמנטים אדריכליים
Public Image Ltd.

Public Image Ltd. או בקיצור PiL היא להקת גל חדש שהוקמה על ידי ג'ון ליידון.

== חברי הלהקה ==
* ג'ון ליידון - זמר.
* קית' לווין - גיטרה.
* ג'ים ווקר - תופים.
* ג'ה וובל - גיטרה בס.
* מרטין אטקינס - תופים.

== היסטוריה ==
הלהקה החלה את דרכה כאשר ג'ון ליידון (שבאותו זמן נודע בכינוי ג'וני רוטן) פירק את להקתו הקודמת סקס פיסטולס.
ליידון החליט להקים להקה חדשה שאליה הוא צירף את הגיטריסט קית' לווין (שבין היתר ניגן גם בלהקה המפורסמת הקלאש), את ג'ים ווקר ואת ג'ון וורדל (שנודע בשם הבמה שלו, ג'ה וובל).
הלהקה החלה לנגן פוסט פאנק שהיה אמור להחריף את מרד הפאנק.

האלבום הראשון של הלהקה שנקרא First Issue יצא בשנת 1978 ולא זכה להצלחה מרובה מצד הביקורות, למרות זאת הגיע האלבום לעשיריה הראשונה במצעדי הפזמונים בבריטניה.

האלבום השני של הלהקה Metal Box שיצא ב-1979 בבריטניה היה נקודת הפריצה הגדולה של הלהקה. האלבום זכה להצלחה ענקית מצד הקהל והביקורות. הלהקה הקליטה מחדש את האלבום עם כמה שינויים קלים וקראה לו Second Edition, היא הוציאה אותו בארצות הברית שנה לאחר הקלטת האלבום המקורי.

לאחר הצלחת האלבום החליטה לצאת הלהקה לסיבוב הופעות בארצות הברית. לסיבוב ההופעות הצטרף מתופף חדש בשם מרטין אטקינס, אך בסוף סיבוב ההופעות הוא פוטר ביחד עם הבסיסט וובל.

האלבום הבא של הלהקה Flowers of Romance יצא בשנת 1981 והוקלט עם נגני אולפן. 

ב- 1983 יצא הסינגל This Is Not A Love Song, הלהיט הגדול ביותר של הלהקה וזכה להגיע למקום החמישי במצעדי הפזמונים בבריטניה.

בשנת 1984 פרש קית' לווין מהלהקה תוך כדי עבודה על האלבום This Is What You Want... This Is What You Get. לידון החליט להמשיך בפעילות הלהקה גם בלי לווין, בשנת 1987 הוא חזר לשם הבמה שלו "ג'וני רוטן" והוציא עוד מספר אלבומים.

רוטן פירק את הלהקה בשנת 1993.

בשנת 2009 התאחדה הלהקה למספר הופעות בבריטניה. בשנה שלאחר מכן החלה הלהקה בסיבוב הופעות עולמי, שבמסגרתו הופיעה גם בתל אביב.

במאי 2012 הוציאה הלהקה את אלבומה התשיעי - This is PiL, עשרים שנה לאחר אלבומה הקודם.

== דיסקוגרפיה ==
=== אלבומי אולפן ===
* First Issue 1978
* Metal Box 1979
* Second Edition 1980
* Flowers of Romance 1981
* Commercial Zone 1984
* This Is What You Want... This Is What You Get 1984
* Album / Compact Disc / Cassette 1986
* Happy? 1987
* 1989 9
* That What Is Not 1992
* This is PiL 2012

=== הופעות חיות ואוספים ===
* 1980 Paris au Printemps - הופעה חייה
* 1983 Live In Tokyo - הופעה חייה
* 1990 The Greatest Hits, So Far - אוסף
* 1990 Box
* 1999 Plastic Box
* 2003 Public Image/Second Edition

== ראו גם ==
* ג'וני רוטן
* סקס פיסטולס

== קישורים חיצוניים ==

* 

* 

קטגוריה:להקות פאנק (Punk)
קטגוריה:סקס פיסטולס
קטגוריה:להקות רוק בריטיות
קטגוריה:אמני וירג'ין רקורדס
קטגוריה:להקות שהוקמו בשנת 1978
אומגה

אומגה (אות גדולה: Ω, אות קטנה: ω) היא האות העשרים וארבע והאחרונה באלפבית היווני.

בספרות יווניות האות שקולה כנגד המספר 800.

משמעות שמה של האות היא "או" גדולה (μέγας מגאס=גדול), בניגוד ל"או" הקטנה - 
אומיקרון (μικρός מיקרוס=קטן). מקור שמה של האות ביוונית של ימי הביניים. בתקופה היוונית הקלאסית נקראה האות "אוֹ", בניגוד לאומיקרון שנקראה "אוּ".

ביוונית עתיקה האות שימשה כחולם מלא.

==תאולוגיה==

בשל היותה האות האחרונה באלפבית, היא מסמלת בנצרות את ישו, המצוטט בברית החדשה כאומר: .

== שימושי האות ==
=== Ω ===

*Ω מייצגת את יחידת אוהם במערכת היחידות הבינלאומית ואומגה הפוכה, <math>\mho</math>, מיצגת את ההופכי של אוהם (מהוא/סימנס).
*במתמטיקה, Ω מייצגת את קבוע אומגה.
*בפיזיקה, dΩ מייצגת אלמנט זווית מרחבית אינפיניטסימלי.
*בפיזיקת חלקיקים Ω מייצגת את הבאריון מסוג אומגה.
*במכניקה סטטיסטית Ω מייצגת את מספר המצבים האפשריים של מערכת נתונה.
*במשחקי הMother ניתן להשתמש ב־psi בדרוג Ω

=== ω ===

*בפיזיקה, האות ω מייצגת תדירות זוויתית ומהירות זוויתית.
*במתמטיקה:
**בחשבון דיפרנציאלי ואינטגרלי, ω מייצגת את התנודה של פונקציה 
**ω מייצגת את המספר הסודר האינסופי הראשון. 
*באסטרונומיה, ω משמשת לציין בהירותו של כוכב.
*בפיזיקת חלקיקים ω מייצגת חלקיק מזון מסוג אומגה.
*בחשמל ω מסמלת את המחזוריות של מעגל חשמלי.

==קישורים חיצוניים==

קטגוריה:אותיות ביוונית
פסי

פְּסַי (אות גדולה: &Psi;, אות קטנה: &psi;) היא האות העשרים ושלוש באלפבית היווני.

בספרות יווניות האות שקולה כנגד המספר 700.

האות מייצגת את הצליל "פְּסְ" במילים יווניות. בלטינית לעומת זאת, מילים שמתחילות בפסי נהגות כ-ס', עם פ' שקטה. השינוי נשמר ברוב השפות שמכילות מילים לטיניות, כגון אנגלית (לדוגמה, "psychology" שנהגית ללא ה-p). שינוי זה גם השפיע על האיטלקית העתיקה. בעברית לעומת זאת, צליל ה"פס" נשמר, ונאמר פסיכולוגיה ולא "סיכולוגיה". 

האות שימשה גם לזיהויו של פוסידון, אל הים, ומשערים שצורת קלשונו של פוסידון וצורת האות קשורים.

==שימושי האות &Psi;==
* Ψ מייצגת את מדע הפסיכולוגיה.
* בפיזיקת חלקיקים ומכניקת קוונטים Ψ משמשת את פונקציית הגל במשוואת שרדינגר.
* Ψ משמשת במשוואה פוליגאמית:

: <math> \psi_n(x) = \frac{d^{(n)}}{dx^{(n)}}\frac{\Gamma '(x)}{\Gamma (x)}\,\!</math>
* במכניקת הזורמים האות Ψ מייצגת את פונקציית הזרם ואילו האות φ את פונקציית הפוטנציאל.
* בביוכימיה, בדיאגרמת ראמהצ'אנדרן, האותיות φ ו-ψ מייצגות את הזוויות בין אטומים לאורך שרשרת חומצות אמינו.
* בחישוביות, הפונקציה <math>\ \psi_n(x)</math> על תוכנית P כלשהי, מייצגת את הערך המוחזר Y של תוכנית זו.
* בביולוגיה, האות Ψ מייצגת פוטנציאל מים.
* בביולוגיה מולקולרית, האות Ψ מייצגת נוקלאוטיד המבוסס על פסאודואורידין.
* בסדרת האנימה "חייו הרי האסון של סאיקי ק." האות Ψ משמשת כאייקון הרשמי של הסדרה.

==קישורים חיצוניים==

קטגוריה:אותיות ביוונית
סלוגי

הסלוגי שייך למשפחת הכלבים.

== היסטוריה של הגזע ==
מוכר גם תחת השם גרייהאונד ערבי. משמש גם כיום לציד באזורים בהם צד בעבר הרחוק - במדבר סהרה, שהיום הוא חלק ממרוקו, תוניסיה, אלג'יריה ולוב. ישנם סיפורים, שכלב זה היה חביבו של תות אנך אמון, מלך מצרים מן השושלת ה-18, והיה נוכח בציורים רבים של המלך. שימש ככלב צייד במדבר וככלב שמירה על המחנה של בעליו מזה אלפי שנים. הסלוגי עמיד מאוד לתנאי מזג האוויר הקיצוניים אשר שוררים במדבר. תכונה זו סייעה לו לשרוד במשך אלפי שנים.

הסלוגי הובא לאירופה ותורבת לראשונה על ידי הצרפתים, במאה ה-20.

יש הסוברים, כי הסלוגי והסאלוקי הם, למעשה, מאותו גזע, וכי הסלוגי הוא הגרסה קצרת השיער של הסאלוקי, אך במרוקו טוענים כי אין שום קשר בין שני הגזעים.

הסלוגי נמצא כיום גם בחצי האי סיני. גזע הסלוגי הוא המלווה העיקרי של עדרי הבדואים.

הגידול הישראלי של גזע זה מתבסס בעיקר על כלבי השבטים הבדואים המתגוררים בגיאיות של דרום חצי האי סיני.

== מבנה כללי ==
פרוותו של הסלוגי וצבעיו הם: שחור, חול, אדום-שחור, אפור כהה, מנומר. עם או בלי "מסיכה" שחורה באזור הפנים.

לסלוגי מבנה גוף קצר ומעודן פחות מהסלוקי.

==קישורים חיצוניים==

קטגוריה:הקבוצה העשירית של הפדרציה הבין-לאומית לכלבנות
קטגוריה:הקבוצה הרביעית של מועצת הכלבנות האוסטרלית הלאומית
קטגוריה:גזעי כלבים
גרייהאונד איטלקי

הגרייהאונד האיטלקי (באנגלית: Italian Greyhound) הוא גזע כלב אשר שייך למשפחת הכלביים.

== היסטוריה של הגזע ==
בצורתו הננסית התבסס הגזע בתקופת האימפריה הרומית.

נשות רומי נהגו להתהדר בכלבי שעשועים מסוגים שונים, בעיקר במזרח, אבל גם בכלבים הננסיים והמהירים שעדינותם הרבה שבתה את לבן.

בעבר שימש לצייד ארנבות בצרפת, ובגרמניה היה ידוע גם כסייען לציד בעזרת נשר מאולף. באותה תקופה הגזע היה חזק וגדול יותר מאשר היום. בתקופת הרנסאנס הגזע הפך לפופולרי יותר ויותר עד שבמאה ה-16 זכה הכלב לשמו - גרייהאונד איטלקי. מכאן ואילך יש תיעוד להתפשטותו באירופה. לאנגליה הוא הגיע בתחילת המאה ה-17 ולארצות הברית רק במאה ה-19.

== מבנה כללי ==
=== זכרים ונקבות ===
צורתו של הגרייהאונד האיטלקי מוארכת, מבנהו מזכיר בצורה מיניאטורית את זה של הגרייהאונד ושל הסלוגי.

== הגזע בישראל ==
בארץ הגזע חדש ונדיר יחסית. בשנות ה-80, הגיעו מספר כלבים לארץ מרוסיה, אך הגזע נעלם בהדרגה. בשנים האחרונות נוספו מספר כלבי יבוא והגזע נמצא בעלייה ברישום המלטות וגורים.

==קישורים חיצוניים==

* [http://www.sighthounds.co.il/גזעיהחוג/גרייהאונדאיטלקי/tabid/633/Default.aspx<span style="color: ColorName;">החוג הישראלי לכלבי רוח-גרייהאונד איטלקי</span>]

קטגוריה:ערכים שבהם תבנית בריטניקה אינה מתאימה
קטגוריה:הקבוצה העשירית של הפדרציה הבין-לאומית לכלבנות
קטגוריה:הקבוצה הראשונה של מועצת הכלבנות האוסטרלית הלאומית
קטגוריה:הקבוצה החמישית של מועדון הכלבים הקנדי
קטגוריה:גזעי כלבים
פרנץ בועז

פרנץ בועז (גרמנית: Franz Boas; 9 ביולי 1858 – 21 בדצמבר 1942) היה אנתרופולוג אמריקאי ממוצא יהודי-גרמני. בארצות הברית הוא נחשב ל"אבי האנתרופולוגיה", מכיוון שפיתח למעשה את האנתרופולוגיה כשיטה מדעית, בעוד שלפניו מחקרים אנתרופולוגיים היו מבוססים בעיקר על תצפיות לא-מדעיות ואנקדוטות.

== ביוגרפיה ==
פרנץ בועז נולד בווסטפאליה שבגרמניה למשפחה יהודית שתמכה ברעיונות ליברליים. ב-1887 הוצעה לו משרת עוזר עורך במגזין "סיינס" בניו יורק. הוא היגר לארצות הברית ובנוסף לעבודה זו הוא גם עבד כמרצה לאנתרופולוגיה באוניברסיטת קלרק. גישתו האנתרופולוגית מזוהה עם הגישה האמריקאית (בניגוד לגישה האירופאית). הוא תרם רבות לשינוי דרך החשיבה האנתרופולוגית. בעבר אנתרופולוגים הסתכלו 'מלמעלה' על חברות כביכול פרימיטיביות תוך כדי שהם רואים בתרבותם, התרבות המערבית, כתרבות הראויה והעילאית ומולה כל שאר התרבויות נתפסו כפרימיטיביות. בועז פסל את הדרך הזאת וקבע כי על האנתרופולוגים לחקור תרבויות דרך הערכים של התרבות הנחקרת עצמה, בלי להשוותם לתרבות כלשהי- יחסיות תרבותית. כלומר לחקור כל תרבות, בכל מקום ובכל זמן. גישה זו נקראת פרטיקולריזם היסטורי. בועז האמין בדטרמינזם תרבותי - כלומר שהגורם המשמעותי ביותר המשפיע על התנהגות האדם הוא התרבות ולא גורמים ביולוגיים או גאוגרפים. 

כמו אנתרופולוגים מוקדמים אחרים, גם בועז הוכשר בתחומים אחרים, עם תואר ראשון בפיזיקה ודוקטורט בגאוגרפיה. הוא הפך לאנתרופולוג לאחר שערך מחקר בקרב האינואיטים (שבטים החיים באזור הארקטי). במהלך מחקרו שמטרתו המרכזית הייתה גאוגרפית, שם לב בועז שלא ניתן להסביר את התנהגותם של האינואיטים על ידי גורמים גאוגרפים. הוא הגיע למסקנה שהגורם המרכזי המשפיע הוא התרבות. בועז פרסם ספרים ומאמרים רבים שעסקו בעיקר בתרבות ובגזע. בין תלמידיו באוניברסיטת קולומביה היה אדוארד ספיר, שמיזג בין מומחיותו בבלשנות לאנתרופולוגיה, והאנתרופולוגית המפורסמת מרגרט מיד, שפיתחה יחד עם תלמידים אחרים שלו את אסכולת תרבות ואישיות שטענה שכדי להבין את האישיות, יש להבין קודם את התרבות. זוהי גישה שמשלבת בין אנתרופולוגיה ופסיכולוגיה, והיא הבסיס לתחום שנקרא היום אנתרופולוגיה פסיכולוגית. קרנה של מיד ירדה לאחר שהסתבר שהמפורסם והמשפיע ביותר במחקריה, "התבגרות בסמואה", היה מוּטֶה וקידם מסקנות שגויות בעליל.

==קישורים חיצוניים==

* 
* 
* 
* 

* 

קטגוריה:אנתרופולוגים אמריקאים
קטגוריה:אנתרופולוגים יהודים
קטגוריה:מדענים יהודים אמריקאים
קטגוריה:מהגרים מגרמניה לארצות הברית
קטגוריה:סגל אוניברסיטת קולומביה
קטגוריה:סגל אוניברסיטאות ומכללות בארצות הברית
קטגוריה:נשיאי האגודה האנתרופולוגית האמריקאית
קטגוריה:אמריקאים ממוצא גרמני-יהודי
קטגוריה:בוגרי אוניברסיטת בון
קטגוריה:אמריקאים שנולדו ב-1858
קטגוריה:אמריקאים שנפטרו ב-1942
גלגו ספרדי

גלגו ספרדי הוא גזע של תת-המין כלב הבית.

יכולות הצייד שלו הפכו אותו לפופולרי במיוחד בקרב בני האצולה ברחבי אירופה בימי הביניים המוקדמים. הגלגו הספרדי כנראה טיפוס קרוב לגרייהאונד קדום מהתקופה הרומית, גם בצורתו ובעיקר בכישורי הצייד שלו. הספרדים מאמינים, וגם נתנו לזה ביטוי בהקדמה ההיסטורית בתקן הגזע, שהגלגו הספרדי הוא "אבי" הגרייהאונד האנגלי המודרני.

החל מהמאה ה-15 ואילך נשלחו כלבי גלגו ספרדיים במתנה למשפחת המלוכה באנגליה. חילופי מתנות בעלי חיים (כלבים, סוסים) בין חצרות המלוכה באירופה היו מנהג דיפלומטי מקובל. הכיבוש הערבי של חצי האי האיברי במאה ה-8 הביא עמו גם כלבי סלוקי-סלוגי שהשפיעו רבות על דמותו המיוחדת והמתפתחת של הגלגו הספרדי.

==קישורים חיצוניים==

קטגוריה:הקבוצה העשירית של הפדרציה הבין-לאומית לכלבנות
קטגוריה:גזעי כלבים
טאו (אות)

טאו (אות גדולה Τ, אות קטנה: τ) היא האות התשע עשרה באלפבית היווני. ביוונית מודרנית שם האות נהגה 'טָף'. ההגייה הרגילה של האות τ היא כמו טי"ת או ת"ו בעברית. הצירוף ντ נהגה כמו דל"ת בעברית. הצירוף τζ נהגה דְז.

בספרות יווניות היא בעלת הערך 300.

==היסטוריה==
האות טאו התפתחה מהאות תו הפיניקית / שמית, והייתה במקור האות האחרונה באלפבית.

==שימושי האות τ==
האות τ מייצגת:
* במכניקה τ מייצגת את מומנט הכח.
*בהנדסה אזרחית τ מייצגת את מאמץ הגזירה המתפתח במבנה בעקבות מומנט פיתול ו/או כוחות גזירה.
* באלקטרומגנטיות τ מייצגת את קבוע הזמן הנדרש על מנת לטעון או לפרוק קבלים או סלילים.
* בפיזיקת חלקיקים τ מייצגת את החלקיק האלמנטרי טאו.
* τ מייצגת לעיתים את יחס הזהב (גם האות φ מייצגת יחס זה).
* בתורת המספרים τ מייצגת את פונקציית טאו.
* באסטרונומיה τ מייצגת את העמימות - מידי הקרינה המוחזרת מאטמוספירת כדור הארץ במקום לחדור אליה.
* בביוכימיה τ מייצגת את החלבון טאו.
* בתורת המספרים, מייצגת את הפונקציה הסופרת את מספר המחלקים.
* באסטרונומיה טאו קטנה מציינת את הכוכב ה19 בבהירותו במערכת כוכבים.

בתקופה העתיקה האות טאו שימשה סמל לחיים, בעוד האות השמינית באלפבית היווני - תטא סימלה מוות. רבים הסבורים כי הם המקור לסימן החיוב (פלוס +) וסימן השלילה (מינוס -).

==קישורים חיצוניים==

* 

קטגוריה:אותיות ביוונית
אלמאנית

ממוזער
אלמאנית (Alemannisch) היא שפה גרמאנית הכוללת ארבעה ניבים אשר כוללים, בין השאר, שישה תת-ניבים. מקור השם הוא באיגוד שבטים גרמאניים הידועים בשם אלמאנים.

==ניב גרמני או שפה עצמאית==
אלמאנית קשה להבנה עבור דוברי גרמנית, ולכן יש המחשיבים אותה כשפה נפרדת. אלא, שלמעשה אפילו בין דוברי האלמאנית אין הבנה הדדית, והיא בתורה נחלקת לניבים שקיים ביניהם שוני גדול. שוואבית, ניב המדובר בדרום גרמניה, שונה כמעט לחלוטין מאלמאנית עילית. 

עם זאת, השפה הכתובה והרשמית באזורים דוברי-אלמאנית היא גרמנית, ואלמאנית נחשבת גם כקבוצת ניבים גרמניים, אפילו בעיני דובריה. יש המקשרים בין אלמאנית לבין גרמנית שווייצרית וניבים גרמניים דרומיים.

==ניבים==
אלמאנית כוללת ארבעה ניבים, שונים בחלקם זה מזה עד מאוד. אלמאנית עלית שונה כמעט לחלוטין מגרמנית, אך ככל שמתקדמים צפונה הניבים נעשים דומים יותר לגרמנית. 

אלמאנית כוללת את הניבים הבאים:

*שוואבית - מדוברת בעיקר בדרום גרמניה. את צירוף האותיות "ei" מבטאים דוברי השוואבית כפי שהוא נכתב, כלומר [ei] ולא [ai] כבגרמנית.
*אלמאנית תחתית - מדוברת בדרום-מערב גרמניה, מערב שווייץ ומזרח צרפת. אין שינוי בהגייה מגרמנית. ניב זה מתחלק לשלושה תת-ניבים:
**אלמאנית של ימת קונסטנץ - מדוברת באזור אגן ימת קונסטנץ וכן בדרום מדינת באדן-וירטמברג שבגרמניה.
**אלזסית - מדוברת באלזס שבצרפת.
**גרמנית בזלית - מדוברת בבזל שבשווייץ.
*אלמאנית עילית (מכונה גרמנית שווייצרית) - מדוברת במרכז שווייץ. את האות "k" מבטאים דוברי האלמאנית העילית ככ"ף רפה. ניב זה מתחלק לשלושה תת-ניבים:
**גרמנית ברנית - מדוברת בברן שבשווייץ.
**גרמנית ציריכית - מדוברת בציריך שבשווייץ.
**פורארלברגית - מדוברת בפורארלברג שבאוסטריה.
*אלמאנית עילית עילית - מדוברת בדרום שווייץ ובצפון איטליה. אין שינוי בהגייה מגרמנית.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:שפות גרמאניות עיליות
ג'ף טוטואנה

ג'ף טוטואנה (נולד ב-19 במרץ 1982) הוא כדורגלן עבר קונגולזי ששיחק בעמדת החלוץ.

==קריירה==
טוטואנה התחיל בקריירה המקצוענית שלו בגיל 17 במועדון הקונגולזי גאפטרה, ולאחר שנתיים חתם בויטה קלאב, מהמועדונים הגדולים בקונגו, ושיחק שם במשך שנתיים. לאחר תקופה זו, ניסו טוטואנה וחברו מהקבוצה מזואה אנסומבו להתקבל לקבוצות כדורגל מבלגיה, אך השניים לא עברו את המבדקים ונאלצו להסתפק באופציה שהוצעה להם מישראל.

השניים חתמו יחד עם חלוץ קונגולזי נוסף בשם פטי נימבה בקבוצת הפועל חיפה ששיחקה בליגה הלאומית. טוטואנה הציג בהפועל חיפה יכולת משחק טובה, כבש 16 שערים בעונת 2003/2004 ועזר להפועל חיפה לעלות לליגת העל. בסוף העונה נבחר לשחקן העונה בליגה הלאומית והוצע לקבוצות מליגת העל.

בעונת 2004/2005 שיחק טוטואנה ביכולת חלשה מזו של העונה הקודמת, וסיים את העונה עם 9 שערים ב-29 משחקים בהם שותף. שחקני הקבוצה האחרים לא הרשימו גם הם, והפועל חיפה ירדה חזרה לליגה הלאומית.

בעונת 2005/2006 שיחק במדי בית"ר ירושלים לצד חברו הקשר הקונגולזי מזואה אנסומבו, אך ב-19 משחקים שבהם שותף במהלך העונה, 3 מתוכם כמחליף, לא הרשים. הוא כבש רק 4 שערים, ששלושה מהם הובקעו ב-20 דקות, במשחק נגד הפועל נצרת עילית. במחזור ה-19 של העונה נפצע טוטואנה קשה בגבו במהלך משחק נגד הפועל נצרת עילית לאחר תיקול לא מוצלח של השוער, ובעקבותיה הובהל לבית החולים. לאחר הפציעה היה טוטואנה מושבת ממשחק פעיל לזמן קצר, אך בית"ר החליטה להחליפו בדויד אגאנסו, והוא שוחרר לאחר כמה ימים.

לאחר שחרורו חזר טוטואנה לצרפת לרגל הולדת בתו, ואף על פי שלא שיחק מספר חודשים המשיך לשמור על כושר, בעזרת אימונים שערך עם קבוצת סנט אטיין מצרפת. בסופו של דבר חתם טוטואנה במכבי נתניה אך לאור העובדה שלא זכה לדקות משחק רבות מהמאמן אלי גוטמן, שוחרר מהקבוצה בדצמבר 2006 ועבר לקבוצת פראלימני שבקפריסין, שם שיחק במשך שתי עונות תחת הדרכתו של המאמן ניר קלינגר.

בשנת 2009 עבר לאיה נאפה מהליגה השנייה בקפריסין, ולאחר מכן לאולימפיאקוס ניקוסיה. בשנת 2010 חתם בקבוצת א.א.ק. קוקליה מליגה נמוכה בקפריסין, ובה שיחק שנתיים עד שפרש ממשחק פעיל.

==קישורים חיצוניים==

קטגוריה:הרפובליקה הדמוקרטית של קונגו: כדורגלנים
קטגוריה:הרפובליקה הדמוקרטית של קונגו: חלוצי כדורגל
קטגוריה:כדורגלני ויטה קלאב
קטגוריה:כדורגלני הפועל חיפה
קטגוריה:כדורגלני בית"ר ירושלים
קטגוריה:כדורגלני מכבי נתניה
קטגוריה:כדורגלני אנוסיס נאון פאראלימני
קטגוריה:כדורגלני איה נאפה
קטגוריה:כדורגלני אולימפיאקוס ניקוסיה
קטגוריה:כדורגלנים זרים בישראל
קטגוריה:כדורגלני נבחרת הרפובליקה הדמוקרטית של קונגו
קטגוריה:ספורטאים מהרפובליקה הדמוקרטית של קונגו בישראל
קטגוריה:ספורטאים מהרפובליקה הדמוקרטית של קונגו בקפריסין
קטגוריה:אישים מהרפובליקה הדמוקרטית של קונגו שנולדו ב-1982
שבת בשבתו

לוגו שבת בשבתו משנת תשס"ה
לוגו שבת בשבתו מחודש משנת תשנ"ד
לוגו שבת בשבתו בשנה הראשונה להוצאתו
שבת בשבתו הוא עלון שבת המיועד למגזר הציוני דתי, היוצא לאור על ידי מכון צומת.

ראשיתו של העלון, שהיה הראשון מבין עלוני השבת במתכונת הפופולרית כיום, בשנת תשמ"ד (1984), כאשר הסתדרות הפועל המזרחי קיבלה הקצאת כספים ייחודית עבור נושאי תרבות. הרב ד"ר יצחק אלפסי, שקיבל את ההצעה לפתח יוזמה רעיונית כלשהי לשימוש בכסף, הציע להקים עלון שבועי שיעסוק בנושאי יהדות בפורמט קטן, "ארבעה עמודים שבאמצעות קיפול נוסף ניתן להכניס לכיס". העלון החל להופיע בעריכתו בשבת פרשת וישב, כ"א בכסלו ה'תשמ"ה (14 בדצמבר 1984). (לקראת הוצאת כרך א' של העלון, השלים הרב ד"ר אלפסי את העלונים החסרים לפרשיות בראשית-וישלח). בתחילת שנת ה'תשנ"ד (1993) עבר העלון לרשותו של מכון "צֹמת" (צוותי מדע ותורה) בראשותו של הרב ישראל רוזן. בגיליון ראש השנה ה'תשס"ג (ספטמבר 2002) קיבל העלון את הפורמט הנוכחי.

העלון כולל מאמרים המתייחסים לפרשת השבוע, חסידות, הלכה, סיפור לילדים, סקירה על דמות מן הציונות הדתית, תולדות ההתיישבות בארץ ועוד, מלבד כמה מדורים קבועים. מגוון הכותבים בגיליון הוא רחב, אך בעיקר כותבים בו רבנים המתגוררים בגוש עציון וכן מלמדים בישיבת הר עציון. העלון הוא בעל זיקה לתנועת המפד"ל. בין הכותבים הבולטים: הרב ישראל רוזן. ב-2005 הצטרף אל הכותבים מן הזווית הפוליטית, יו"ר המפד"ל, חבר הכנסת זבולון אורלב. העלון מומן תחילה על ידי הסתדרות הפועל המזרחי בארץ ישראל ולאחר מכן עבר לניהול עסקי של משרד הפרסום 'גל-אורן'.

לאחר גיליון 1678 שיצא בשבת פרשת קרח, ל' בסיוון ה'תשע"ז (24 ביוני 2017), הופסקה הוצאת העלון, 33 שנים לאחר הופעתו הראשונה. זאת בשל אילוצים כלכליים.

כעבור 9 חודשים, לקראת שבת פרשת צו ב-ח' בניסן ה'תשע"ח (24 במרץ 2018) חודשה הוצאת העלון לאור (גיליון 1679), הפעם בעריכת יוסף ארנפלד (הרב רוזן נפטר ב-2 בנובמבר 2017) ובהוצאת משרד הפרסום גל אורן לרנר (איחוד בין משרדי גל אורן והמשרד של אבי לרנר). הפורמט החדש שונה מקודמו בכך שנוספו לו ראיון ומדור ברנז'ה (מעין מדור רכילות) וגדלו שטחי הפרסום.

באלול ה'תשע"ט (ספטמבר 2019) התמזג העלון ישע שלנו לתוך "שבת בשבתו".

==קישורים חיצוניים==
*[https://web.archive.org/web/20110719055751/http://www.zomet.org.il/?CategoryID=160 ארכיון עלוני שבת בשבתו]
* [http://zomet.org.il/ האתר של מכון צומת] - המכון שמוציא לאור את העלון

==הערות שוליים==

קטגוריה:עלוני שבת
קטגוריה:ציונות דתית: עיתונים
מועדון מיקי מאוס

מועדון מיקי מאוס (באנגלית: The Mickey Mouse Club) הייתה תוכנית טלוויזיה אמריקנית לילדים שהופקה בידי אולפני וולט דיסני, ושודרה באופן לא רציף בשנים 1955–1996.

התוכנית נוצרה בידי וולט דיסני, ושודרה לראשונה בשנים 1955- 1960 ברשת ABC. הסדרה הופקה שוב בשנים 1977- 1979 בסינדיקציה, ובשנים 1989- 1996 בערוץ דיסני.

ילדים רבים שהשתתפו בתוכנית הפכו לכוכבים באמנות הבמה, בהם ג'סטין טימברלייק וג'יי סי שאזיי (להקת הבנים אן סינק), בריטני ספירס, כריסטינה אגילרה, ראיין גוסלינג וקרי ראסל.

לסדרה הופק רימייק בשנת 2017.

==ראו גם==
* מועדון החברים של מיקי מאוס

== קישורים חיצוניים ==

* 

קטגוריה:ערכים שבהם תבנית בריטניקה אינה מתאימה
קטגוריה:תוכניות טלוויזיה אמריקאיות
קטגוריה:דיסני: סדרות טלוויזיה
קטגוריה:סדרות טלוויזיה אמריקאיות שעלו לשידור בשנות ה-1950
קטגוריה:ערוץ דיסני: תוכניות וסדרות
קטגוריה:ABC: תוכניות וסדרות
קטגוריה:מיקי מאוס
רפלקס מורו

רפלקס מורו אצל תינוק
רפלקס מוֹרוֹ (Moro) הוא רפלקס מולד המתבטא בפרישת וקיפול זרועות ולעיתים בכי, המופיע אצל תינוקות בעת בהלה, למשל כתגובה לנפילת הראש אחורנית. הוא נראה בעל ערך הישרדותי פוטנציאלי, של היצמדות לאם או למטפל.

ניתן להבחין ברפלקס בצורתו הלא-שלמה כבר אצל פגים שנולדו לאחר השבוע ה-28 להיריון, והוא מופיע בצורתו המלאה אצל אלו שנולדו החל מהשבוע ה-34. הרפלקס בדרך כלל נעלם בגיל שישה חודשים.

הרפלקס מופיע בתגובה לרעש חזק ובלתי צפוי או כשהתינוק חש שהוא נופל. זהו ככל הנראה הפחד היחיד שאינו נלמד וקיים אצל תינוקות אדם מזמן לידתם.

הרפלקס תואר לראשונה על ידי רופא הילדים האוסטרי ארנסט מורו (1874–1951), והוא קרוי על שמו.

במחקר "אלברט הקטן" השתמשו באפקט מורו כדי להראות התניה קלאסית ולגרום לתינוק לפחד מעצמים פרוותיים לבנים.

החשיבות הרפואית של הרפלקס היא בהערכת האינטגרציה של מערכת העצבים המרכזית, שכן הרפלקס מורכב מארבעה חלקים ברורים:
# בהלה
# פרישת הזרועות
# קיפול הזרועות
# בכי (בדרך כלל)

העדרו של אחד המרכיבים (פרט לבכי) או אסימטריה בתנועות נחשבת לחריגה, כמו גם המשך קיומו של הרפלקס אצל תינוקות מבוגרים יותר, ילדים או מבוגרים.

==קישורים חיצוניים==

* 

קטגוריה:רפואת ילדים
מורו
האסכולה הפלורליסטית

האסכולה הפלורליסטית היא אסכולה פילוסופית קדם-סוקרטית, שהתפתחה בעקבות האסכולה האלאטית, והתנגדה לתפיסתה הכופרת בקיום התנועה והתופעות. לאחר פרמנידס שוב לא ניתן היה להבין את הטבע בצורה פשוטה, ולהניח שחומר מסוים - חומר אחד - הוא היסוד הראשוני, כפי שהציעו בני האסכולה המילטית.
במקום זאת, הפלורליסטים מנסים להסביר את העולם בעזרת עקרונות רבים. הם קיבלו כמה מהתכונות העיקריות של היש כפי שנתפס באסכולה האליאטית, והעבירו אותן למספר ישים שאין להם התחלה וסוף בזמן (אחרת לא היו משמשים ראשית לדברים אחרים), ואולי גם שאין בהם חלוקה ותנועה (אחרת לא יהיו יש). ישים אלה יכולים לנוע בינם לבין עצמם, להצטרף ולהיפרד, וכך לגרום לתנועה ולשינוי בעולם התופעות. אצל הפלורליסטים לא נתפסה עוד התנועה כחלק ממהותה של הראשית.

עם בני אסכולה זו נמנים אמפדוקלס ואנכסגורס.

קטגוריה:פילוסופיה יוונית
קטגוריה:פילוסופים קדם-סוקרטים
קטגוריה:פלורליזם
באד אפפל

באד אפפל (בגרמנית: Bad Apfel) הוא ליקר תפוחים גרמני, שהומצא בשנת 1876 ומכיל 41% אלכוהול. 

הוא מיוצר מתמציות של פרי התפוח ועץ אדר קנדי, האלכוהול שבו מיוצר מדגנים גרמניים מקומיים.

הוא ידוע בסמל הרכבת המצויר על תווית הבקבוק שלו.

==קישורים חיצוניים==
* [https://web.archive.org/web/20141129015229/http://www.aromatique.de/en/12.24/Aromatique/Assortment/Bad-Apfel אתר הבית של החברה היצרנית]
 
 

קטגוריה:ליקר פירות
קטגוריה:משקאות אלכוהוליים
קטגוריה:מאכלי תפוחים
טיטור

טיטור (בלועזית: טיטרציה, באנגלית: Titration, בעברית: תהליך סתירה) היא שיטה לקביעת הריכוז של חומרים שונים בתמיסה. 

החומר שאת ריכוזו בתמיסה רוצים לגלות נקרא אנליט (Analyte) והוא מצוי בתמיסה בריכוז לא ידוע. לתוך תמיסת הנעלם מוסיפים תמיסה של חומר בריכוז ידוע וקבוע. חומר זה נקרא טיטרנט (Titrant). בין החומרים מתרחשת תגובה וכל עוד בתמיסה יש שיירים של האנליט התגובה תצא לפועל. 

מקובל להשתמש באינדיקטור pH לזיהוי הנקודה שבה התגובה הסתיימה (לא נותרו עוד שיירי אנליט). בנקודה זו, המכונה "נקודת סוף טיטרציה", ניתן לחשב את ריכוז הנעלם על ידי מציאת כמות המולים שהגיבו מתוך ידיעת הנפח והריכוז המדויקים של הטיטרנט.

== שיטות עבודה ==

===הטיטרנט===
חשוב כי תמיסת הטיטרנט תהיה בעלת ריכוז ידוע בדיוק רב, ושריכוז זה לא ישתנה (לא תהיה שקיעה של החומר, חמצון באוויר וכו') לשם כך נהוג להשתמש בחומר העונה על הקריטריונים של "סטנדרט ראשוני".
ישנן כמה תכונות שנדרשות מהסטנדרט הראשוני:
* בעל מסה מולקולרית גבוהה (כדי להקטין את השגיאה היחסית בשקילתו).
* יציב בתנאי המעבדה (לא סופח לחות (לא היגרוסקופי), שלא יתחמצן באוויר, נוח לאחסון, חיי מדף ארוכים).
* זול.
* מומס היטב במדיום הנבדק (לרוב מים).
* מגיב במהירות ובשלמות עם האנליט.
* טהור.

===תהליך הטיטרציה===
לנפח ידוע של הנעלם שברצוננו לקבוע את ריכוזו, מוסיפים טיטרנט בנפח וריכוז ידועים בעודף. לאחר הוספת הטיטרנט אמורים להישאר עודפים ממנו בכלי. את העודפים מטטרים עם תמיסת החומר הנעלם בריכוז ידוע עד לסיום התגובה. ברגע שכל עודפי הטיטרנט הגיבו ניתן לדעת כמה מהם היו בעודף ומכאן, כמה היו דרושים לטיטרציה.

== עקומת הטיטרציה ==

עקומת טיטרציה]]
עקומת הטיטרציה היא גרף המציג את ריכוז אחד החומרים, או מדד אחר בתמיסת הנעלם (כגון pH, מוליכות וכו') כנגד כמות הטיטרנט המוסף.

בתחילת הטיטרציה ריכוז האנליט בתמיסה יורד לאט מאוד, לאחר מכן מתחילה "צניחה" שנהיית תלולה יותר ויותר ככל שמתקרבים לנקודת שקילות (נקודה האקוויוולנטית).
בנקודה האקוויוולנטית תהיה בגרף הפונקציה נקודת פיתול (הנקראת נקודת שקילות). לאחר הירידה התלולה בריכוז האנליט תהיה דעיכה איטית וריכוז התמיסה האנליטית שואף ל-0 כאשר ציר ה-x שואף לאינסוף.

==ראו גם ==
* ביורטה 
==קישורים חיצוניים==

* 
* 

==הערות שוליים==

קטגוריה:כימיה אנליטית
ברברה דלינסקי

ברברה רות גרינברג דלינסקי (באנגלית: Barbara Ruth Greenberg Delinsky; נולדה ב-9 באוגוסט 1945) היא סופרת אמריקאית.

==ביוגרפיה==
נולדה וגדלה בפרבר של בוסטון כברברה רות גרינברג.

מות אמה, כשהייתה בת שמונה, היה ציון הדרך שייחד את ילדותה של דלינסקי, אשר הייתה רגילה בכל מובן אחר. ברברה למדה לנגן בפסנתר ובחליל צד, הלכה לשיעורי ריקוד ויצאה למחנות קיץ עד גיל חמש-עשרה. 

אחרי שסיימה את תיכון ניוטון, המשיכה ללימודי תואר ראשון בפסיכולוגיה באוניברסיטת טאפטס ולתואר שני בסוציולוגיה בבוסטון קולג'. המניע שלה ללימודי התואר השני לא היה קריירה, שלא הייתה מקובלת אותן שנים בשביל נשים, אלא הרצון להשיג עבודה טובה יותר במשכורת גבוהה יותר. בעלה החל אז בלימודי משפטים והכסף היה נחוץ להם.

ברברה לא תכננה כלל להיות לסופרת. דמיונה הפורה שירת אותה בעניינים פרטיים, כמו למשל כאשר המציאה בילדותה תסריטים מורכבים להסביר את מות אמה וחזרתה הממשמשת ובאה לחיים. היא באה ממשפחה של עורכי דין, מורים ועקרות בית ולא חשבה לנצל את כישרון הכתיבה, שידעה כי היא מחוננת בו, למטרות מקצועיות.

לאחר סיום לימודיה הגבוהים עבדה כתחקירנית בחברה למניעת התאכזרות לילדים של מסצ'וסטס. עבודה נוספת הייתה לה כצלמת וכתבת בעיתון בלמונט הראלד. צילום, משום שהרבתה לצלם את בנה התינוק ורצתה לממן את תחביבה, וכתיבה לעיתון כרקע לתמונות שצילמה. עם הזמן הבינה, שהיא מצליחה בכתיבה יותר מאשר בצילום. שני הכישורים האלה שימשו אותה בעבודתה כמתנדבת בקבוצות בית חולים, שם ישבה במועצת המנהלים של מרכז הסרטן בבית החולים הכללי של מסצ'וסטס.

הקריירה הספרותית של ברברה דלינסקי החלה במקרה, כאשר ראתה בעיתון מאמר על שלוש סופרות. התאומים שלה היו אז בני ארבע, והיא החליטה לנסות את כוחה בכתיבה, גם היא. במשך שלושה חודשים עסקה בתחקיר, יצירת עלילה וכתיבת ספר משלה - והספר נמכר.

זה קרה בשנת 1980. מאז כתבה ופרסמה מעל שבעים רומנים. ההתחלה הייתה בתחום הרומן הרומנטי, אך בהמשך פיתחה את כתיבתה, העמיקה והעשירה אותה ביחסי אנוש מורכבים, דרמות משפחתיות ומצבים חריגים, שאנשים רגילים מן היישוב מתנסים בהם ללא הכנה מוקדמת. קוראיה מרותקים לעלילות הספרים ונשבים בקסמן, והם יכולים להזדהות עם הדמויות שהיא מקימה לתחיה בספריה, משום שאלה אנשים של יום-יום, כמוה עצמה, לדבריה.

== ספריה שתורגמו לעברית ==

* יחד לבד, הוצאת אור-עם
* מקומה של אישה, הוצאת אור-עם, 1998, תרגמה יעל שינפלד
* שלוש משאלות, הוצאת אור-עם, 1999, יעל שינפלד
* דרך החוף, הוצאת אור-עם, 2000, תרגמה ליאורה כרמלי
* חדשות האגם, הוצאת אור-עם, 2001, תרגמה שלומית קדם
* מחויבויות, הוצאת אור-עם
* הכרם, הוצאת אור-עם, 2002, תרגמה יעל שינפלד
* האישה מהבית ליד, הוצאת אור-עם, 2002, תרגמה יעל שינפלד
* אישה בלתי צפויה, הוצאת אור-עם, 2003, תרגמה אורלי אגרנט
* וריאציות, הוצאת שלגי 1997, תרגמה עלינא ארנשטיין
* קיץ של תעוזה, הוצאת אור-עם, 2006, תרגמה אורלי אגרנט

==קישורים חיצוניים==
* 
* [https://web.archive.org/web/20151006160647/http://barbaradelinsky.com/biography/biography/ ביוגרפיה של ברברה דלינסקי], באתר הרשמי
* 

קטגוריה:סופרות אמריקאיות
קטגוריה:סופרים אמריקאים
קטגוריה:בוגרות אוניברסיטת טאפטס
קטגוריה:בוגרי אוניברסיטת טאפטס
קטגוריה:בוגרי בוסטון קולג'
קטגוריה:בוגרות בוסטון קולג'
קטגוריה:אמריקאיות שנולדו ב-1945
קטגוריה:אמריקאים שנולדו ב-1945
לבנה רפואי

לבנה רפואי עם פרות
לִבְנֶה רְפוּאִי (שם מדעי: Styrax officinalis) הוא עץ או שיח נשיר ממשפחת הלבניים המגיע לגובה של כ-6 מטרים. הלבנה הרפואי הוא המין היחיד מהסוג לבנה הגדל בארץ ישראל בטבע. 

העלים לבנים בצד התחתון וגם הפרחים. הפריחה באביב והיא ריחנית. מראה הפרח מזכיר פריחת הדרים, והוא אף מפיץ למרחוק ריח נעים המזכיר ריח הדרים, אף שאין ביניהם כל קרבת מוצא. העץ כולו שופע פריחה, והפרח שופע צוף, לכן הוא ידוע כצמח דבש חשוב.
הפרי ירקרק ובו זרע.זרעי הליבנה הרפואית רעילים מאד.

התפוצה היא ביערות של אלון התבור ובחורשים של אלה ארצישראלית ואלון מצוי בעיקר באזורים ההרריים של ארץ ישראל, מדרום הרי יהודה ועד החרמון. לבנה רפואי הוא צמח מוגן בישראל.

== קישורים חיצוניים ==

==הערות שוליים==

קטגוריה:טקסונים שתוארו בידי קארולוס ליניאוס
קטגוריה:אברשאים
קטגוריה:ארץ ישראל: אברשאים
קטגוריה:צמחיית החרמון
קטגוריה:ערכי טבע מוגנים בישראל: צמחים
קטגוריה:צמחי המקרא
קטגוריה:עצים ים תיכוניים
קטגוריה:צמחים שתוארו ב-1753
צפצפת הפרת

צפצפת הפרת (שם מדעי: Populus euphratica) הוא עץ מסוג צפצפה נשיר דו ביתי ממשפחת הערבתיים, הגדל על גדות נחלים.
== מאפיינים ==
יש עצים זכריים ועצים נקביים. הפריחה באביב. הפירות מופיעים באשכולות. העץ מתנשא לגובה של עד 15 מטר, אך לעיתים רחוקות מופיע כשיח. צבעו של הגזע אפור-חום. העלים איזמליים (בדומה לעלי אקליפטוס) או עגולים כמעט או משולשים. העץ נשיר וצבע השלכת צהוב. 

צפצפת הפרת גדלה במישורים ועמקים בגובה שנע מ-200 ועד 2,400 מטר. תפוצתה העולמית היא ממערבה של צפון אפריקה ועד מרכז אסיה וסין, בעיקר באזורי הפרת והחידקל, ומכאן שמה. תפוצתה בארץ ישראל כוללת את אזורי בקעת הירדן וגאון הירדן, וכן ליד נחלים בנגב (בעיקר בעין עבדת). בשנים האחרונות התגלו גם כמה פריטים במישור החוף (נחשולים-דור וניצנים).

ביהדות התקיים דיון לגבי ארבעת המינים והיחס בין ערבה לבין צפצפה. מסקנתו היא כי צפצפה פסולה.

צפצפת הפרת היא צמח מוגן בישראל.

==קישורים חיצוניים==

* [http://www.daat.ac.il/daat/shabat/sukot/arbaat-2.htm דיון על היחס בין ערבה לבין צפצפה ביהדות]

== הערות שוליים ==

הפרת
קטגוריה:המזרח התיכון: עצים
קטגוריה:ערכי טבע מוגנים בישראל: צמחים
מפשעה

המִפשׂעה היא קו החיבור של החלק הפנימי בירך עם הבטן התחתונה והאזורים הסמוכים לקו זה. היא השטח החלול שבין החלק התחתון של הבטן והחלק העליון של הירך, המקום בגוף, שהרגלים נפרדות ממנו בפסיעה.<ref></ref> אזור המפשעה מכיל שרירים, עצבים, כלי דם, בלוטות לימפה ותעלה המעבירה מבנים מהאגן אל חיץ הנקבים (בלעז פרינאום, TA:Perineum - מיוונית: περίνεος). בשל פעולותיה הרבות, המפשעה מועדת לפציעות שונות, במיוחד אצל ספורטאים המבצעים תנועות פתאומיות או חוזרות ונשנות של הגפיים התחתונות. המפשעה כוללת בין היתר את אברי המין החיצוניים. אף על פי שמילה זו נמצאת בשימוש רחב, היא לא מהווה הגדרה אנטומית פורמלית.

המילה מופיעה כבר בתנ"ך, בספר דברי הימים א: .

== מבנים גרמיים במפשעה ==
המבנים הגרמיים באזור המפשעה כוללים שלושה מפרקים הנמצאים תחת עומס רב וחשופים לפציעות.

מפרק הירך : נמצא באזור המפשעה ומגשר במפשעה בין ראש עצם הירך (Femur) לבין המרחשת (Acetabulum) באגן. פעולת ההליכה ונשיאת משקל הגוף מצריכות שילוב של עמידות גבוהה וטווח תנועה רחב. פעילות זו עלולה לגרום לפציעות ובלאי במפרקי הירך.

מפרקי העצה והכסל (Sacroiliac Joint) : מהווים את המפגש בין עצם העצה (Sacrum) לבין עצמות הכסל (Ilium). תפקידם העיקרי הוא העברת עומס מפלג הגוף העליון לגפיים התחתונות. המפרקים הללו גם הם נפגעים בקלות בעקבות פעילות פיזית עמוסה או תנועות חוזרות. פוביס סימפיזיס (Pubic symphysis) : מפרק סחוסי משני הנמצא בין הראמי העליון השמאלי והימני של עצמות הירך. הוא נמצא לפני ומתחת לשלפוחית השתן.<ref></ref>

== בקע מפשעתי ==

בקע מפשעתי (נקרא גם הרניה, שבר או קילה) הוא הבקע הנפוץ ביותר. נוצר במצב בו רקמה רכה מתבלטת דרך נקודה חלשה או דרך קרע בדופן הבטן התחתונה. הבליטה עלולה לגרום לכאב רב כאשר משתעלים, מתכופפים קדימה או מרימים משא כבד. בעקבות כך, נדרש טיפול רפואי כדי לתקן את הבעיה ולמנוע סיבוכים עתידיים נוספים. ישנם שני סוגים עיקריים - בקע בתעלת המפשעה (השכיח ביותר) ובקע פמורלי אשר נמצא בסיכון גבוה יותר להתפתחות תופעות לוואי רבות, כגון נמק של המעיים.<ref></ref>

==קישורים חיצוניים==

* רפאל פייקוב, [https://www.achilles.co.il/page/כאב-במפשעה כאב במפשעה], אכילס
* [https://www.britannica.com/science/hernia בקע], באתר אנציקלופדיה בריטניקה 
* [https://pubmed.ncbi.nlm.nih.gov/37308079/ אנטומיה ומינוח של כאב במפשעה: מושגים עדכניים], באתר [http://www.nih.gov NIH] 
* [https://www.ncbi.nlm.nih.gov/books/NBK470204/ אנטומיה, בטן ואגן: אזור מפשעתי (תעלת מפשעתי)], באתר [http://www.nih.gov NIH] 

== הערות שוליים ==

קטגוריה:אגן